Viborger Samler, 1841-08-16
Allerede i flere Dage havde man i Toulouse bemærket den Spænding, der fandt Sted imellem den Kgl. Commissair, Baron Duval, og den provisoriske Maire, Arzac. Under Julifesten saae man, at Mairen, der gik bag efter Duval og Gen. Rulhieres, ikke talte et eneste Ord med disse, og bestandig faae til Siden. Man kan saaledes let forklare sig, at Duval ikke heller gjorde mange Omstændigheder med Mairen, da den nye Municipalforvaltning skulde indsættes, og endog viste Mairen Døren, da denne ikke strax vilde gaae bort. Moniteuren beretter dette med de faa Ord: "Det nye Mairie blev indsat til Trodfor det forrige Mairies Modstand. Man har maattet opfordre Arzac til at adlyde Loven." – Dog maa det nye Mairie kun ansees som et provisorisk, og den kgl. Ordonnance, der decreterer det tidligere Mairies Ophævelse, tilføier: "Præfecten vil inden 3 Maaneder sammenkalde Municipalvælgerne, for at vælge et nyt Municipalraad. Denne Ordonance er dateret den 24de Juli, men dens Bekjendtgjørelse blev udsat indtil Julifesten var forbi Overeensstemmende med Moniteurens Beretning meldes i en Correspondentartikel fra Paris, at efterat Duval havde bekjendtgjort den kgl. Ordonance, der bestemmer Communeraadets Opløsning, indsatte han den 30te Juli en ny Maire og nye Adjuncter (Tilforordnede), der strax toge Raadhuset - le Capitole - i Besiddelse; tillige opfordrede Duval i en Skrivelse den provisoriske Maire (Arzac) til fra nu af at afholde sig fra alle Embedsforretninger. Men Arzae ændsede ikke den til ham skete Opfordring, og indfandt sig Dagen efter paa Raadhuset, for der at fortsætte sine Embedsforretninger. Duval befalede ham at bortfjerne sig, da han i modsat Fald vilde lade ham føre bort af Gensdarmer. Arzac adlød. Efter Correspondentens Formening er Duvals Forhold ulovligt; derimod søger Moniteuren at forsvare Duvals Fremgangsmaade. Pressen, endog Journ. d. Deb., opfordrer Regjeringen til at meddele nærmere Oplysninger, endskjøndt sidstnævnte Journal søger at godtgjøre, at Municipalitetet ikke har været beføiet til at nedlægge nogensomhelst Demonstration, men at det først og fremmest havde burdet underkaste sig Ordonancen, og dernæst henvende sig til Statsraadet, saafremt Communeraadet havde anseet Ordonancen for ulovlig. I deres Protest skulle, efter andre Beretninger, Mairen og de to Adjoints have erklæret, at de kun tvungne vilde trække sig tilbage, samt at de gjorde Vedkommende ansvarlige for den Vold, der kunde vorde anvendt imod deres Personer; fremdeles opfordrede Mairen Centralcommissairen til at optage en Protocol om hvad der var passeret. Centralcommissairen erklærede, at han kun kunde modtage befalinger af den nye Maire, og fjernede sig, for at indhente nærmere Oplysninger fra Baron Duval. Den nye Maire - General (Baron) Lejenne - bemærkede, at den kgl. Commissair vilde lade fængsle som Oprørere de Municipalmedlemmer, som maatte misbruge deres offentlige Functioner. Centralcommissairen, ledsaget af 6 Politiofficianter, vendte derefter tilbage, og opfordrede Mairiet til at rømme Salen. Dette adlød, efterat have affattet og tilsendt Præfecten den Erklæring, at det havde maattet vige for Magten. - Om den retlige Undersøgelse oppebie Pariserne med Længsel de nærmere Telegraphdepescher; kun veed man, at den nye Generalprocureur har i sin Jndledningstale betjent sig af særdeles betydningsfulde Ord. "Retfærdigheden", sagde han, maa have sin Gang, den vil vide at ramme de Skyldige, - hvilke de end ere, hvad enten i ophøiede eller lave Stillinger!" Fra Marseille skrives: "J Morges (den 29de) ankom hertil 5 Krigsdampskibe, der bragte fra Algier det 17de lette Jnfanterieregiment og dets unge, tappre Oberst, Hertugen af Anmale, Kong Ludvig Philips fjerde Søn. Med glad Studsen gjensaae Marseillanerne de i 6 Aar af det africanske Klima brunede, og af Beduinernes Aataganer haardt medtagne Krigere, hvis Udseende vel var alvorligt og udmagret – tildeels som Følge af de udstandne Strabadser – men ingenlunde lidende. Regimentets, af fiendtlige Kugler gjennemborede, lasede Fane hilsedes med et tordnende Hurra, og med ligesaa stor Jubel modtoges den unge, af sine Medkrigere saa yndede og agtede Prinds. Regimentet, det tappreste af de tappre africanske Regimenter, vil efter 3 Dages Forløb bryde op til Paris."